Alfred Thomas Agate

Alfred Thomas Agate (14. helmikuuta 1812 t. 1817 Sparta, New York, Yhdysvallat – 5. tammikuuta 1846 Washington, DC, Yhdysvallat) oli merkittävä yhdysvaltalainen taidemaalari ja kuvittaja.

Agate asui New Yorkissa vuosina 1831–1838. Hän opiskeli muotokuvia ja historiallisia maalauksia maalanneen veljensä Frederick Styles Agaten oppilaana. Myöhemmin hän opiskeli Thomas Seir Cummingsin oppilaana. 1830-luvun lopulla Agate piti näyttelyn töistään National Academy of Designissa New YorkissaAlfred T. Agate. Smithsonian American Art Museum ja vakiinnutti asemansa taitavana öljymaalarina. Hänet valittiin National Academy of Designin kunniajäseneksi vuonna 1840.

Agate piirsi maisemia, muotokuvia ja tieteellisiä kuvituksia. Maisemia tehdessään hän käytti camera lucidaa, joka on laite, jolla heijastetaan kohde paperille. Hän piirsi sen avulla kohteen ääriviivat ja täydensi sen jälkeen kuvaa omalla tarkalla tyylillään.American Drawings and Watercolors in the Metropolitan Museum of Art, Nide 1 (Google-kirjat)

Tutkimusmatka

Agate teki paljon teoksia palvellessaan Charles Wilkesin johtamalla Yhdysvaltojen Tyynenmeren tutkimusmatkalla 1838–1842. Hän kuvasi taitavasti kasveja ja oli nimitettynä matkan muotokuva- ja kasvimaalariksi.Charles Wilkes. History.navy.mil

Tutkimusmatka kulki vuonna 1841 Ellicesaarten kautta, ja matkalla käytiin Funafutissa, Nukufetaussa ja Vaitupussa.Tyler, David B. – 1968 The Wilkes Expedition. The First United States Exploring Expedition (1838–1842). Philadelphia: American Philosophical Society Ellicesaarilla (Tuvalussa) Agate piirsi Nukufetaun saaren asukkaiden asuja ja tatuointikuvioita.Smithsonian-instituutti on digitoinut tutkimusmatkan laajan selostuksen. Ellicesaarten (Tuvalu) kuvaus on osan 5 luvussa 2, s. 35–75, Ellice's and Kingsmill's Group Hän viipyi muutaman kuukauden Australiassa Sydneyssä kesällä 1839–1840 piirtämässä maisemakuvia muiden matkatessa Antarktikselle.

Agate teki ensimmäisen tunnetun kuvan ShastavuorestaDarla Greb Mazariegos: Mount Shasta, s. 17 (Googlen teoshaku). Hän teki yli puolet (173 kokonaismäärästä 342) piirroksista ja maalauksista, jotka julkaistiin kivipiirroksina tutkimusmatkan raportin viidessä osassa. Hän piirsi Oregonin territoriosta kuvia, joihin kuuluvat chinookien asumus,Orecon History Project Intiaanin hauta,Afred Agate Colelction, History.navy.mil Intiaanien kehto,Exploration & Discovery: 1770–1840.  University of Washington ja Columbiajoen suulle haaksirikkoutuneen tutkimusretken Peacock-purjelaivan.

Tutkimusmatkan jälkeen
Agate asui Washingtonissa vuodesta 1842 alkaen, mutta hänen terveytensä horjui matkan jälkeen ja hän kuoli neljän vuoden kuluttua tuberkuloosiinAlfred Agate, National Library of Australia. Viitattu 6.12.2018.

Agaten kuoltua 1846 piirrokset siirtyivät hänen leskelleen Elizabeth Hill Kennedy Agatelle, joka avioitui tohtori William J. C. Du Hamelin kanssa. Hänen tästä avioliitosta syntynyt tyttärensä Elizabeth A. Du Hamel myi ne 1926 Naval Historical Foundation -säätiölle. Säätiö lahjoitti ne vuonna 1998 Navy Art Collectioniin.

Kunnianosoituksia 
Luutnantti Charles Wilkes nimesi 1841 Agaten kunniaksi Agatensalmen Bainbridgesaaren lähellä Washingtonin osavaltiossa. Fidžillä on hänen mukaansa nimetty Agatensaari. Kasvitieteilijä Asa Gray käytti Agaten piirroksia ja matkan näytteitä kasvitieteellisissä raporteissa ja antoi eräälle orvokille hänen mukaansa nimen Agatea violarisHawaiian Art Galleries .

Lähteet

Aiheesta muualla

Alfred Thomas Agate at American Art Gallery
Exhibit: The Alfred Agate Collection: The United States Exploring Expedition, 1838–1842 from the Navy Art Gallery

Luokka:Vuonna 1812 syntyneet
Luokka:Vuonna 1846 kuolleet
Luokka:Yhdysvaltalaiset taidemaalarit
Luokka:Yhdysvaltalaiset tutkimusmatkailijat
Luokka:Yhdysvaltalaiset kuvittajat